“中华母亲节”朔州5.8系列活动必背内容之一——《诗经》吟诵一、《诗经》必背必吟
1   关  雎
○关关雎鸠，在河之洲；窈窕淑女，君子好逑。
○参差荇菜，左右流之；窈窕淑女，寤寐求之。
○求之不得，寤寐思服；悠哉悠哉，辗转反侧。
○参差荇菜，左右采之；窈窕淑女，琴瑟友之。
○参差荇菜，左右芼之；窈窕淑女，钟鼓乐之。
110  陟    岵
○陟彼岵兮！瞻望父兮！父曰：嗟，予子行役，夙夜无已。
上慎旃哉！犹来无止。
○陟彼屺兮！瞻望母兮！母曰：嗟，予季行役，夙夜无寐。
上慎旃哉！犹来无弃。
○陟彼冈兮！瞻望兄兮！兄曰：嗟，予弟行役，夙夜必偕。
上慎旃哉！犹来无死。
111  十亩之间
○十亩之间兮！桑者闲闲兮！行与子还兮！
○十亩之外兮！桑者泄泄兮！行与子逝兮！
129  蒹    葭
○蒹葭苍苍，白露为霜；所谓伊人，在水一方。遡洄从之，道阻且长；
遡游从之，宛在水中央。
○蒹葭萋萋，白露未晞；所谓伊人，在水之湄。遡洄从之，道阻且跻；
遡游从之，宛在水中坻。
○蒹葭采采，白露未已；所谓伊人，在水之涘。遡洄从之，道阻且右；
遡游从之，宛在水中沚。
161  鹿  鸣
○呦呦鹿鸣，食野之苹。我有嘉宾，鼓瑟吹笙；吹